Roparzh, Cras, Ladmirault... Peogwir e oa ivez e Breizh sonaozourien hag o deus krouet pezhioù ispisial awenet gant sonerezh ar vro. Gi Roparzh hag e bemp siñfonienn, an hini gentañ anezho diazezet war ur c'hantik eus Breizh a oa kizidik-kenañ. Gallout a reer lavaret en deus krouet ur gwir skol sonerezh Breizh rak en e oberennoù emañ spered Breizh daoust ma labouras e-pad bloavezhioù e Bro-Loren: "Pesketaer an Island" pe e opera "Ar Vro" a zo div skouer gaer. Jean Cras a oa kabiten er morlu bet ijinet gantañ ur reolenn bet roet dezhi e anv hag a zo-hi anavezet gant martoloded er bed a-bezh; ur sonaozer brudet a zo anezhañ ivez gant e "Deizlevr bourzh" ma teskriv ar c'hardoù-ged war vor. Skrivet e oa bet ivez bazhonegoù siñfoniek gant sonaozourien stag ouzh o bro. Da skouer, pezhioù gant anvioù hag a zegas soñj eus Breizh bet sonaozet gant Paul Ladmirault evel "Er c'hoad", "Valsenn drist" pe "Ar Briwer".